CELEX: 52008DP0190
Language: et
Date: 2008-05-08 00:00:00
Title: Euroopa Parlamendi kodukorra artikli 81 (rakendusmeetmed) muutmine #Euroopa Parlamendi 8. mai 2008 . aasta otsus Euroopa Parlamendi kodukorra artikli 81 (rakendusmeetmed) muutmise kohta (2008/2027(REG))

12.11.2009   
            
            
               ET
            
            
               Euroopa Liidu Teataja
            
            
               CE 271/76
            
         Neljapäev, 8. mai 2008Euroopa Parlamendi kodukorra artikli 81 (rakendusmeetmed) muutmine
   P6_TA(2008)0190
   Euroopa Parlamendi 8. mai 2008. aasta otsus Euroopa Parlamendi kodukorra artikli 81 (rakendusmeetmed) muutmise kohta (2008/2027(REG))
   2009/C 271 E/10
   
      Euroopa Parlament,
   
   võttes arvesse presidendi 27. märtsi 2008. aasta kirja, millega edastati esimeeste konverentsi poolt 12. detsembril 2007. aastal heakskiidetud institutsioonidevaheline kokkulepe;
   võttes arvesse institutsioonidevahelist kokkulepet Euroopa Parlamendi ja komisjoni vahel nõukogu otsuse 1999/468/EÜ (millega kehtestatakse komisjoni rakendusvolituste kasutamise menetlused ja mida on muudetud otsusega 2006/512/EÜ) rakendamise korra kohta (1);
   võttes arvesse kodukorra artikli 120 lõiget 2 ning artikleid 201 ja 202;
   võttes arvesse põhiseaduskomisjoni raportit (A6-0108/2008),
   
               1.
            
            
               otsustab teha kodukorras järgmise muudatuse;
            
         
               2.
            
            
               tuletab meelde, et nimetatud muudatus jõustub järgmise osaistungjärgu esimesel päeval;
            
         
               3.
            
            
               teeb presidendile ülesandeks edastada käesolev otsus teavitamise eesmärgil nõukogule ja komisjonile.
            
         
               KEHTIV TEKST
            
            
               MUUDATUSETTEPANEK
            
         
               
                  Muudatusettepanek 1
               
            
         
               
                  Euroopa Parlamendi kodukord
               
               
                  Artikli 81 lõike 4 punkt a
               
            
         
               
                           (a)
                        
                        
                           kontrolli kestust arvestatakse ajast, kui meetmete projekt on esitatud parlamendile kõigis ametlikes keeltes;
                        
                     
            
               
                           (a)
                        
                        
                           kontrolli kestust arvestatakse ajast, kui meetmete projekt on esitatud parlamendile kõigis ametlikes keeltes. 
                                 Kui kohaldatakse lühemaid tähtaegu (nõukogu otsuse 1999/468/EÜ, millega kehtestatakse komisjoni rakendusvolituste kasutamise menetlused, artikli 5a lõike 5 punkt b) ja tungivalt kiireloomulistel juhtudel (otsuse 1999/468/EÜ artikli 5a lõige 6) ja kui vastutava komisjoni esimehel ei ole vastuväiteid, arvestatakse kontrolliks ettenähtud aega alates sellest, mil parlament saab kätte rakendusmeetmete lõpliku projekti nendes keeleversioonides, mis esitati otsuse 1999/468/EÜ kohaselt moodustatud komitee liikmetele. Artiklit 138 sellisel juhul ei kohaldata;
                              
                           
                        
                     
         
      (1)  Vastuvõetud tekstid, 8.5.2008, P6_TA(2008)0189.